b'\n_START_ARTICLE_\nRottef\xc3\xa6ngeren fra Hameln\n_START_PARAGRAPH_\nRottef\xc3\xa6ngeren fra Hameln er et tysk sagn fra middelalderen som bl.a. er bevaret i br\xc3\xb8drene Grimms tolkning fra 1816.\n_START_SECTION_\nHandling\n_START_PARAGRAPH_\nHistorien udspiller sig efter traditionen i 1284 i byen Hameln, som er blevet invaderet af rotter. En mand tilbyder befolkningen sin hj\xc3\xa6lp. Rottef\xc3\xa6ngeren lokker med sit fl\xc3\xb8jtespil rotterne ud i floden Weser. Rotterne drukner, men han f\xc3\xa5r ikke sin betaling og forlader byen i vrede. Flere dage senere vender han tilbage. Mens byens borgere er i kirken spiller han igen p\xc3\xa5 sin fl\xc3\xb8jte og lokker byens b\xc3\xb8rn ind i en grotte uden for byen, hvor de forsvinder.'